740.040

Ordinaziun per prevegnir ed indemnisar donns da selvaschina en l'agricultura

dals 08-12-1998 (versiun dals 01-03-2018)

sa basond sin l'art. 32 da l'ordinaziun chantunala da chatscha1)

relaschada da la regenza ils 8 da december 1998

1. Prevegnir a donns da selvaschina

Dumondas da contribuziun

Art.  1 1 Las proprietarias ed ils proprietaris da bains immobigliars e las cultivaturas ed ils cultivaturs   ston   inoltrar   a   l'uffizi   dumondas   da   contribuziun   per   far   saiv   enturn culturas intensivas periclitadas considerablamaina. * 2 Ellas ed els ston motivar la necessitad da las saivs. La dumonda sto cuntegnair plinavant ina curta descripziun dal project, in plan da situaziun ed in preventiv dals custs.

Art.  1a *

Prescripziuns per la construcziun da saivs cunter tschiervs e cunter chavriels 1. princip

1 Per la construcziun da saivs cunter tschiervs e cunter chavriels valan las suandantas prescripziuns:

a)

saiv cunter tschiervs: autezza verticala minimalmain 2,00 m; saiv da chavriel:

autezza verticala minimalmain 1,50 m; giatter a nuvs rectangular, giatter a fildarom diagonal u material equivalent;

pals da la saiv e traversas a chantun da chastagner cultivà, da ruver u da laresch, sin funs da grippa pals da metal u bischens, distanza dals pals per regla circa 3,00 m. Tut las saivs ston esser munidas cun ina pussaivladad da sortir adattada.

b)

Tut las saivs ston esser munidas cun ina pussaivladad da sortir adattada.

1) DG 740.010 * tabellas da las modificaziuns a la fin dal relasch

1

740.040

2 En cas da crudada da crappa, da privel da squatsch u en costas e spundas èsi da prevair construcziuns spezialas che garanteschan l'efficacitad da las saivs.

2. custs pauschals

Art.  1b * 1 Ils   custs   pauschals   imputabels   vegnan   fixads   da   l'uffizi   e   vegnan   adattads periodicamain a la chareschia.

3. examinaziun da la dumonda

Art.  1c * 1 L'uffizi   examinescha   las   dumondas.   En   cas   motivads   po   el   divergiar   da   las prescripziuns tenor l'artitgel 1a da questa ordinaziun.

2 Decisiv   per   eruir   e   per   garantir   ina   contribuziun   chantunala   è   l'artitgel 19   da l'ordinaziun chantunala da chatscha dals 29 da matg 1998.

Decisiun

Art.  2 * 1 Davart la dumonda ed eventualmain davart ina garanzia da survegnir contribuziuns decida il departament.

Art.  3 *

…

Pajament da la contribuziun chantunala

Art.  4 1 Ils rendaquints ston vegnir tramess a l'uffizi. Quel examinescha ils rendaquints e paja las contribuziuns. * 2 … * 3 … *

2. Indemnisaziun dals donns da selvaschina

Organs e circuls da stimaziun

Art.  5 1 Ils organs da stimaziun èn las stimadras ed ils stimaders dals donns da selvaschina, ch'èn vegnids elegids dal departament.

2 Mintga district da chatscha furma per regla in circul da stimaziun. *

Annunzia dal donn

Art.  6 1 Las   proprietarias   ed   ils   proprietaris   da   bains   immobigliars,   las   fittadinas   ed   ils fittadins sco er las cultivaturas ed ils cultivaturs ston annunziar il donn directamain suenter ch'il donn, che vegn fatg valair, è capità a la stimadra u al stimader dals donns da selvaschina.

2

740.040

Realisaziun da la stimaziun

Art.  7 1 La stimadra u il stimader dal donn da selvaschina sto far la stimaziun entaifer 7 dis suenter   l'annunzia   dal   donn.   Resalvà   resta   l'artitgel 22 frasa 2   da   l'ordinaziun chantunala da chatscha dals 29 da matg 1998. * 2 La   stimaziun   sto   vegnir   communitgada   ordavant   a   la   chaschunadra   u   al chaschunader da quella ed a la u al guardiaselvaschina cumpetent.

3 Il resultat da la stimaziun sto vegnir constatà en il protocol da donn. La stimadra u il stimader dal donn da selvaschina sto trametter quest resultat a la chaschunadra u al chaschunader da la stimaziun ed a l'uffizi entaifer 10 dis dapi la stimaziun. *

Art.  8

Decisiun 1. procedura simplifitgada

1 Sche las donnegiadas ed ils donnegiads e sche la u il guardiaselvaschina cumpetent renconuschan il resultat da la stimaziun, ston ellas ed els confermar quai en scrit en il protocol da donn.

2 Sch'i resulta da la stimaziun ch'i dat il dretg da pretender ina indemnisaziun dals donns da selvaschina, sto l'uffizi indemnisar il donn a la donnegiada u al donnegià. *

2. procedura ordinaria

Art.  9 1 Sch'il   resultat   da   la   stimaziun   na   vegn   betg   renconuschì,   decida   l'uffizi   davart l'import d'in eventual donn e davart l'autorisaziun da far pretensiuns. La decisiun da l'uffizi vegn communitgada en scrit a la donnegiada u al donnegià. * 2 In eventual donn vegn indemnisà a la donnegiada u al donnegià pir suenter ch'ina decisiun cun vigur legala è avant maun.

Eruir las perditas da rendita

Art.  10 * 1 Las perditas da rendita vegnan eruidas a norma da las directivas correspundentas dal Plantahof. *

Pertgirar animals da niz

Art.  11 * 1 Sch'i dat animals da rapina, po la regenza relaschar las disposiziuns necessarias per pertgirar animals da niz.

2 Ils donns ch'èn vegnids chaschunads da las spezias d'animals selvadis luf-tscherver, urs   e   luf   avant   il   relasch   da   questas   directivas,   ston   vegnir   indemnisads   a   la donnegiada u al donnegià, sch'ella u el ha prendì las mesiras da defensiun che pon vegnir pretendidas.

3

740.040

3. Disposiziuns finalas

Aboliziun dal dretg vertent

Art.  12 1 Las disposiziuns executivas davart la prevenziun cunter donns da selvaschina dals 29 d'october 19902) vegnan abolidas.

Art.  13 1 Questa ordinaziun entra en vigur il 1. d'avrigl 1999.

Entrada en vigur

2) CUL 1990, 2398, CUL 1996, 3564

4

740.040

Tabella da las modificaziuns - tenor conclus

Conclus 08-12-1998 07-11-2006 17-11-2009 25-03-2014 25-03-2014 25-03-2014 25-03-2014 25-03-2014 25-03-2014 25-03-2014 25-03-2014 25-03-2014 25-03-2014 25-03-2014 25-03-2014 25-03-2014 25-03-2014 27-02-2018

Entrada en vigur 01-04-1999 01-01-2007 01-01-2010 01-04-2014 01-04-2014 01-04-2014 01-04-2014 01-04-2014 01-04-2014 01-04-2014 01-04-2014 01-04-2014 01-04-2014 01-04-2014 01-04-2014 01-04-2014 01-04-2014 01-03-2018

Element relasch Art. 10 Art. 11 Art. 1 al. 1 Art. 1a Art. 1b Art. 1c Art. 2 Art. 3 Art. 4 al. 1 Art. 4 al. 2 Art. 4 al. 3 Art. 5 al. 2 Art. 7 al. 1 Art. 7 al. 3 Art. 8 al. 2 Art. 9 al. 1 Art. 10 al. 1

Modificaziun emprima versiun revisiun totala revisiun totala midada integraziun integraziun integraziun revisiun totala aboliziun midada aboliziun aboliziun midada midada midada midada midada midada

Publicaziun en la CUL - - - - - - - - - - - - - - - - - 2018-004

5

740.040

Tabella da las modificaziuns - tenor element

Element relasch Art. 1 al. 1 Art. 1a Art. 1b Art. 1c Art. 2 Art. 3 Art. 4 al. 1 Art. 4 al. 2 Art. 4 al. 3 Art. 5 al. 2 Art. 7 al. 1 Art. 7 al. 3 Art. 8 al. 2 Art. 9 al. 1 Art. 10 Art. 10 al. 1 Art. 11

Conclus 08-12-1998 25-03-2014 25-03-2014 25-03-2014 25-03-2014 25-03-2014 25-03-2014 25-03-2014 25-03-2014 25-03-2014 25-03-2014 25-03-2014 25-03-2014 25-03-2014 25-03-2014 07-11-2006 27-02-2018 17-11-2009

Entrada en vigur 01-04-1999 01-04-2014 01-04-2014 01-04-2014 01-04-2014 01-04-2014 01-04-2014 01-04-2014 01-04-2014 01-04-2014 01-04-2014 01-04-2014 01-04-2014 01-04-2014 01-04-2014 01-01-2007 01-03-2018 01-01-2010

Modificaziun emprima versiun midada integraziun integraziun integraziun revisiun totala aboliziun midada aboliziun aboliziun midada midada midada midada midada revisiun totala midada revisiun totala

Publicaziun en la CUL - - - - - - - - - - - - - - - - 2018-004 
6